open-index/open-wikipedia-markdown huggingface dataset:
Maclears rotte

**Maclears rotte** (*Rattus macleari*) er en utdødd rotteart fra Christmasøya i Indiahavet. Den var en av to endemiske rotter på øya sammen med bulldogrotta. Rotta kan ha holdt bestanden av krabbearten *Gecarcoidea natalis* nede, siden populasjonen dens har eksplodert i tiden etter rotta døde ut. Det er antatt at arten døde ut som følge av sykdom som ble brakt til øya av den introduserte svartrotta. Den siste sikre observasjonen ble gjort i 1903.

## Mulig gjenopplivelse
I mars 2022 ble det oppdaget at Maclears rotte delte omtrent 95% av genene sine med den levende brunrotta. Dette førte til diskusjoner om det kan være mulig å gjenopplive arten. Selv om forskere for det meste oppnådde gode resultater når de brukte CRISPR-teknologi for å modifisere brunrottas DNA slik at det samsvarte med Maclears rotte, manglet det noen få essensielle gener. Dette betyr at den gjenopplivede rotta ikke ville vært genetisk identisk med den faktiske Maclears rotte.

## Referanser


## Eksterne lenker
Guamflygehund

**Guamflygehund** (*Pteropus tokudae*) er en utdødd flaggermusart i gruppen flygehunder. Den var endemisk til Guam i Mikronesia, og ble utryddet som følge av menneskelig aktivitet. Arten ble først registrert i 1931. Den siste sikre observasjonen fant sted i mars 1967, og det var en ubekreftet observasjon på 1970-tallet. Ingen dyr har blitt sett etter det.

## Beskrivelse
Guamflygehunden hadde en kroppslengde på omtrent 15&nbsp;cm og et vingespenn på 70&nbsp;cm. Kroppsvekten var 152 gram. Toppen av hodet var grålig mens ryggen, halsen og nedre halvdel var brunaktig. Sidene av halsen var gyllenbrune.

## Atferd
Lite er kjent om artens atferd, men den spiste sannsynligvis frukt, blomster og andre planter som vokser i skogene på øya.

## Referanser


## Eksterne lenker
Lena Jacobsen Kvitvik

**Lena Jacobsen Kvitvik** (født 1988) er en norsk skuespiller. Hun har en bachelor i teaterproduksjon og skuespillerfag fra Høgskolen i Nord-Trøndelag (2010–2013), og PPU fra avdeling for dans ved Kunsthøgskolen i Oslo (2022).

Fra 2012 til 2015 var hun ansatt i det franske teaterkompaniet Philippe Genty Compagnie og turnerte verden rundt med forestillingen *Forget me not*.

Fra 2016 til 2018 arbeidet hun ved Nordland Teater i Mo i Rana. Der gjorde hun roller som «Natasja» i *[[Tre søstre]]*, tittelrollen i *[[Den lille prinsen]]*, «Asta» i *[[Lille Eyolf]]* og «Datteren Hennes» i *Jeg Forsvinner* av Arne Lygre.

I perioden 2018–2019 spilte hun rollen som skyggevampyren «Karen av Dracas» i to sesonger av TV-serien *Nattens arvinger*, en ungdomsserie produsert av Maipo Film med flere. Serien ble sendt på NRK i 2019 og 2020.

I 2024 var hun stemmeskuespiller i forestillingen *Granitt* på Nordland Teater.

## Referanser


## Eksterne lenker
* 
*
Joseph Joos

**Joseph Joos**, også *Josef*, (1878–1965) var en tysk journalist og politiker som representerte *[[Deutsche Zentrumspartei]]*.

## Liv og virke
### Bakgrunn
Joseph Joos ble født 13. november 1878 som ett av fem barn i Wintzenheim, nær Colmar/Alsace. Etter læretiden som modellsnekker, gikk han på jobb som redaktør for *Oberelsässische Landeszeitung* i 1901. I løpet av denne tiden fant den trofaste katolikken sitt politiske hjem i tysk Senterpartiet. Etter litt videre opplæring ble Joos senere redaktør ved *Westdeutsche Arbeiterzeitung*, høysirkulasjonsorganet til de katolske arbeiderforeningene, og i 1905 ble han til og med redaksjonssjef. I 1919 var Joseph Joos medlem av *[[Deutsche Zentrumspartei]]* i nasjonalforsamlingen i Weimar. Han tjenestegjorde deretter i Reichstag til november 1933. I tillegg til sin politiske aktivitet var Joos involvert i de katolske arbeiderforeningene, som tidlig drev kampanje mot nasjonalsosialismen og ble forbudt under nazidiktaturet. Joos jobbet i menns sjelesorg frem til han ble arrestert i 1940 - på grunn av påståtte kontakter med *[[Résistance]]* - og overført til Dachau konsentrasjonsleir et år senere. Han ble fengslet der med fangenummer 26 800 til 1945. Etter slutten av andre verdenskrig tok han ikke lenger opp politisk aktivitet. Joseph Joos døde 13. mars 1965 i Sankt Gallen.

### Spesiell fange i alpefestningen
Den 24. april 1945 brakte SS Joos og andre fremtredende fanger til Sør-Tirol, hvor han ble holdt som gissel i *Alpenfestung* (Alpefestningen). Siden hans tyske statsborgerskap ble tilbakekalt i 1938, ble han oppført som fransk fange på grunn av fødestedet. I mai 1945 ble Joos og de andre "spesielle fangene" frigjort av amerikanske tropper.

## Skrifter
* *Am Räderwerk der Zeit*, Augsburg, 1951.
* *So sah ich sie. Menschen und Geschehnisse*, Augsburg, 1958.
* *Die KAB in der Geschichte der christlichen Arbeiterbewegung Deutschlands*, Köln 1963.

## Se også
* Motstandsbevegelser i Nazi-Tyskland
* Kölner Kreis

## Litteratur
* Joachim Giers: Joos, Josef, i: *Neue Deutsche Biographie (NDB)*, Band 10, Duncker & Humblot, Berlin 1974, , s. 595-596.
* Oswald Wachtling: Joseph Joos (1878–1965), i: *Zeitgeschichte in Lebensbildern, Aus dem deutschen Katholizismus des 19. und 20. Jahrhunderts*, Band 1, Aschendorff, Münster 1972, , s. 236–250.

## Referanser
John Ritter

**Johnathan Southworth Ritter** (1948–2003) var en amerikansk skuespiller. 

Han var sønn av den syngende cowboystjernen Tex Ritter og far til skuespillerne Jason Ritter og Tyler Ritter. Han er mest kjent for å ha spilt Jack Tripper på ABC sin sitcom *Three's Company* (1977–1984), og mottok en Primetime Emmy Award og en Golden Globe Award for rollen i 1984. Ritter reproduserte kort rollen i spin-off-serien *Three's a Crowd*, som ble sendt i en sesong før den ble kansellert i 1985.

Han var kjent fra roller i *[[Stephen King's IT]]* og *[[Bad Santa]]*.

## Referanser


## Eksterne lenker
* 
*
Vambuveien

**Vambuveien** (15-127, 14-128, spredte husnummer) er en vei i Nordmarka i Ringerike. 

Veien er en sidevei til Uglaveien, sørover fra denne, og ligger på sørsiden av innsjøen Øyangen. Den går sørover forbi Vambutjerna, og ender opp i Vambuveien 127.

Området preges av spredt hyttebebyggelse, og veien ligger cirka 582 meter over havet ved avkjøringen fra Uglaveien.

## Bildegalleri

Hytte ved Vambuveien, Ringerike.jpg|Hytte ved Vambuveien
Vambuveien 37, Ringerike (2).jpg|Vambuveien 37
Vambutjerna ved Vambuveien, Ringerike (3).jpg|Vambutjerna ved Vambuveien


## Referanser
The Wonderland Murders

***The Wonderland Murders*** er en amerikansk drama/krim fra , skrevet og regissert av James Cox og basert på de virkelige Wonderland-drapene som skjedde i 1981. 

Filmen har i hovedrollene Val Kilmer, Kate Bosworth, Dylan McDermott, Carrie Fisher, Lisa Kudrow, Josh Lucas, Christina Applegate, Tim Blake Nelson og Janeane Garofalo. Kilmer spiller rollen som John Holmes, en kjent pornografisk filmstjerne og mistenkt medskyldig i fire grusomme drapene begått i et hus på 8763 Wonderland Avenue, i Laurel Canyon-delen av Los Angeles.

## Referanser


## Eksterne lenker
*
Soapdish

***Soapdish*** er en amerikansk komedie fra  med Kevin Kline, Teri Hatcher, Robert Downey Jr. og Carrie Fisher i hovedrollene.

## Handling

Filmen handler om en ambisiøs TV-såpeskuespillerinne som slår seg sammen med produsenten sin for å forkaste karrieren til seriens mangeårige stjerne, men ingenting fungerer som de planlegger.

## Referanser


## Eksterne lenker
*
Money Talks

***Money Talks*** er en amerikansk actionkomedie fra  med Chris Tucker, Charlie Sheen, Heather Locklear og Paul Sorvino i hovedrollene

## Handling

Filmen handler om en svindler som øyeblikkelig blir berømt etter et drap, etterlyst død eller levende, hans eneste håp er en journalist ved navn James Russell.

## Referanser


## Eksterne lenker
*
The Irishman

***The Irishman*** er en amerikansk kriminaldramafilm fra  av Martin Scorcese, med Robert De Niro, Al Pacino og Joe Pesci i hovedrollene.

## Handling
Filmen er basert på boka *I Heard You Paint Houses* av Charles Brandt, og er en biografi om gangsteren Frank Sheerans liv, fra krigsveteran til leiemorder for Bufalinofamilien og hans påståtte attentat på sin nære venn Jimmy Hoffa.

## Referanser


## Eksterne lenker
*
Mein Leopold (film fra 1924)

***Mein Leopold*** er en tysk stumfilm fra 1924 regissert av Heinrich Bolten-Baeckers.

## Skuespillere
* Arthur Kraußneck som Gottlieb Weigelt
* Walter Slezak som Leopold
* Käthe Haack som  Klara
* Georg Alexander som komponist
* Leo Peukert som Werkführer
* Gustav Botz som Zernikow
* Paula Conrad som Amalie
* Georg John som Nibisch

## Referanser


## Eksterne lenker
*
EM i friidrett innendørs 2019 – Tresteg kvinner

**Tresteg for kvinner** under EM i friidrett innendørs 2019 ble arrangert i Glasgow 1. mars 2019 klokken 10:00 (kvalifisering) og 3. mars 18:00 (finale) lokal tid.

## Rekorder

## Resultater
### Kvalifisering
Kvalifisering: Utøvere som klarte direktekvalifiseringskravet på 14,20 m (Q) eller som minst var blant de 8 beste (q) gikk videre til finalen.

### Finale
Resultater:

## Referanser
Beddawi

**Beddawi** (også romanisert **Beddaoui** eller **Baddawi** (arabisk: بداوي) er en by som ligger ved Middelhavet omtrent 5 km nord for sentrum av Tripoli i Libanon. Det er en del av Tripolis metroområde og er en hovedsakelig sunnimuslimsk libanesisk landsby.  
## Beskrivelse
Den hadde 6012 stemmeberettigede i valget i 2009. Det er fire barneskoler og en ungdomsskole og ett fotballag der. Byen er omgitt av appelsinlunder og har to monumentale bygninger fra korsfarertiden. Her har også et ikke-fungerende petroleumsraffineri, ute av drift siden den libanesiske borgerkrigen. Byen Beddawi bør ikke forveksles med den palestinske leiren Beddawi.

Beddawi er fortsatt hovedforbindelsen mellom Libanons nordligste kystområde og resten av landet siden hovedveien langs kysten går gjennom byen. Men det bygges en motorvei som turde legge mindre press og trafikk på den lille byen.

## Historie
Fram til 1950-tallet var Beddawi en liten landsby omgitt av åkre og hadde mindre enn 1000 innbyggere. I 1955 bygde de palestinske flyktningene en leir nær byen og kalte den Beddawi-leiren. I 1983 gjennomgikk byen flere kamper innen palestinske militser, og deler av den ble alvorlig skadet.
## Referanser
Masnaa grenseovergang

**Masnaa grenseovergang** er en internasjonal grenseovergang mellom landene Libanon og Syria. Den er helt landbasert og kobler sammen tollkontrollene i Masnaa i Libanon og Jdeidat Yabous i Syria. Et 8 km bredt ingenmannsland med øde nøytralt territorium buffrer avstanden mellom de respektive grensestasjonene. Det er det primære kryssingspunktet mellom landene, som forbinder hovedstedene Beirut og Damaskus.

Grensen har vært stengt mange ganger i historien og har vært et pågående tema for kontroverser, mest på grunn av dens (mindre) rolle i fiendtlighetene i Midtøsten. Den 29. april 2010 besøkte en amerikansk sikkerhetsdelegasjon overgangen, noe som skapte bekymring fra den libanesiske regjering og Hizbollahmilitante som opererte fra Libanon.

Under den israelske innmarsen  i det sørlige Libanon i 2024 kuttet israelske luftangrep veien til denne grenseovergangen. En talsmann for det israelske forsvar anklaget Hizbollah for å transportere militært utstyr inn i Libanon gjennom denne overgangen. Luftangrepet kom etter at omtrent 300.000 mennesker, for det meste syrere, hadde flyktet fra Libanon til Syria gjennom denne kryssingen for å unnslippe bombardementene i Libanon. Skadene etter angrepet gjorde veien ufremkommelig for biler, selv om den fortsatt var framkommelig til fots. 

## Referanser
Arida grenseovergang

**Arida grenseovergang** () er en internasjonal grenseovergang mellom Syria og Libanon i Arida i Libanon. Den ligger ved kystveien som løper mellom Tartus og Tripoli.

## Referanser
Arida

**Arida** () er en landsby nord i Libanon, på grensen til Syria, som treffer Middelhavet ved munningen av elven Nahr al-Kabir al-Janoubi. Den ligger i guvernementet Akkar. Innbyggerne er sunnimuslimer. Arida grenseovergang mellom de to landene er her.

## Referanser
Fatima Gate

**Fatima Gate** (*Fatimaporten*) , også kjent som **Good Fence Crossing**, er en stengt grenseovergang mellom Libanon og Israel. På libanesisk side er det tett på landsbyen Kfar Kila og på den israelske side er den vest for Metula. Grenseovergangen har vært stengt siden den israelske tilbaketrekning fra Libanon ved slutten av Konflikten i Sør-Libanon 1982–2000, og Hizbollah overtok den faktiske kontroll på libanesisk side, har den siden sommeren 2000 vært åsted for mange anti-israelske demonstrasjoner og for steinkasting fra libanesisk side mot Israel.

## Referanser


## Eksterne lenker
* Jan S. Krogh's Geosite: Israeli-Lebanese border with photos from the Fatima Gate
My Man

***My Man*** er en amerikansk stumfilm fra 1924 regissert av David Smith.

## Skuespillere
* Patsy Ruth Miller som Molly Marley
* Dustin Farnum som Sledge
* Niles Welch som Dicky Reynolds
* Margaret Landis som Fern Burbank
* George Webb som Bert Gilder
* William Norris som Henry Peters
* Edith Murgatroyd som Mrs. Peters

## Referanser


## Eksterne lenker
*
Erich Horn

**Erich Horn** (1749–1809) var en dansk kanselliråd som ble sorenskriver i Idd og Marker, Follo og Aker.

Han fødtes i København som sønn av dikter og jurist Frederik Horn (1708–1781). Innen han kom til Follo- og senere Aker sorenskriveri, var har han fullmektig hos justitiarius i  Hof- og Stadsretten i hjembyen. I 1778 ble han ridder av Dannebrogsordenen.

Hans kone Marie Adriane Adolphine Martin (d. 1803) var fransk og reformert. 

## Referanser
Tangen og Åskollen Historielag

**Tangen og Åskollen Historielag** ble stiftet den 2. mars 1979 som en avdeling av Skoger historielag, etter initiativ av sogneprest Pedro Lundh. Stiftelsesmøtet valgte en komite på fire medlemmer som skulle forberede det videre arbeidet. De fire ble Peter Lundh, Trygve Hermansen, Kari Tangen Pettersen og Ellis U. Olsen som også ble valgt som leder av komiteen. Allerede i 1985 ble historielaget selvstendig med Ellis U. Olsen som leder. Historielagets første lokaler befant seg i kjelleren på Åskollen skole. I 2001 måtte historielaget flytte ut fra Åskollen skole, og de fant nye lokaler i tredje etasje i kontorlokalene til det tidligere A/S Drammens Jernstøberi & mekaniske Værksted. I 2011 flyttet de til nye lokaler i Svelvikveien 96, gamle Skoger Kooperative Handelsforening. I 2012 ble Frank Sætrang valgt til formann. Historielagets logo er Barken "Grevinde Karen Wedel" som ble bygget på Tangen i 1812.

## Publikasjoner
Lagets første publikasjon var *Tangen og Åskollen Historielags 10 års jubileumsskrift* fra 1989. Denne omhandlet lagets arbeid de første årene og artikler om Drammens Glassverk, Nøsted Bruk og Drammens Jernstøberi & Mek. Værksted.  I 2004 publiserte de boken «Jernstøberiets båter» som omhandler historien om de 23 båtene som ble bygd ved Drammens Jernstøberi & Mek. Værksted. Boka ble skrevet av Stein Gulli, Terje Larsen, Ragnar Andersen, Nils Andersen og Espen Frøysland.
 
### Tidsskrift
Historielaget har siden 2003 samarbeidet med «Drammen Historielag» om utgivelse av tidsskriften «Rundt om Drammen». 31. desember 2021 besluttet de to historielagene å organisere tidsskriftet som en frivillig forening.

## Referanser
Antivitamin

**Antivitaminer** er stoffer som forstyrrer eller hindrer vitaminers virkning i organismen. Antivitaminer bidrar til å bryte ned, binde eller utkonkurrere vitaminer. I praksis kan overdrevent inntak av antivitaminer gi symptomer på vitaminmangel, men som regel er dette kun en risiko ved ekstremt ubalansert kosthold eller underernæring.

Flere vitaminer har et kjent antivitamin. Et eksempel på dette er enzymet tiaminase, som hovedsakelig finnes i fisk. Tiaminase bryter ned tiamin (vitamin B1), som er et vitamin vi blant annet finner i ris. I matretter som består av ris og rå eller nesten rå fisk, kan tiaminase fra fisken bryte ned tiamin fra risen.

Et annet eksempel er warfarin, som er virkestoffet i den blodfortynnende medisinen Marevan og vitamin K. Dersom personer som medisineres med Marevan får i seg for mye vitamin K, kan det føre til at medisinen ikke fungerer som den skal fordi vitamin K konkurrerer med warfarinen.

## Eksempler på vitaminer og antivitaminer
*Merk: tabellen* *under er ufullstendig og kan kun sees på som en grov veiledning.*

## Referanser
Prayer of the Rollerboys

***Parker of the Rollerboys*** er en amerikansk sciencefiction-film fra  med Corey Haim, Patricia Arquette, Christopher Collett og Mark Pellegrino i rollene 

## Handling

Filmen handler om et dystopisk fremtidig USA, hvor en ung mann infiltrerer en mektig narkotikahandler på rulleskøyter som styrer byen hans for så å avslutte deres regjeringstid for godt.

## Referanser


## Eksterne lenker
*
Never Too Late (film)

***Never Too Late*** er en dramakomedie komedie/dramafilm fra  med Olympia Dukakis, Corey Haim, Cloris Leachman og Matt Craven i rollene.

## Handling

Filmen handler om fire gamle venner som gjenforenes for å etterforske døden av en god venn.

## Referanser


## Eksterne lenker
*
Fjellhytta

***Fjellhytta*** er en norsk realityserie produsert av Strix, som sendes på TV 2 og TV 2 Play. Serien hadde premiere 19. august 2024, med Simon Nitsche som programleder. Serien er en spin-off av *[[Sommerhytta]]* som har blitt sendt på TV 2 siden 2017.

## Dommere
* Sesong 1– : Lars Fossum (snekker)
* Sesong 1– : Astrid Maria Sætren (interiørarkitekt)
* Sesong 1– : Einar Nilsson (maler)

## Sesongoversikt

## Se også
* *[[Sommerhytta]]*

## Referanser


## Eksterne lenker
* *[https://play.tv2.no/programmer/underholdning/fjellhytta Fjellhytta]* på TV 2 Play
National Women’s Soccer League 2013

**National Women’s Soccer League 2013**, var den første sesongen av National Women’s Soccer League (NWSL), den øverste ligaen i seriesytemet i USA. Dette var den syvende sesongen av toppserie fotball for kvinner i USA, inkludert Women’s Professional Soccer fra 2009 til 2011, og Women’s United Soccer Association fra 2001-2003.

Den første kampen i ligaen ble spilt mellom FC Kansas City og Portland Thorns. Den siste kampen i grunnspillet ble spilt 18. august. Western New York Flash toppet tabellen, og vant den første utgaven av NWSL Shield (gitt til det laget som er øverst på tabellen, når man er ferdig med grunnspillet). Sluttspillet ble så spilt, og finalen ble spilt 31. august. I finalen møttes Portland Thorns og Western New York Flash, hvor Thorns vant 2-0 og ble den første vinneren av NWSL.

## Tabell

## Klubbinfo

## Grunnspillet
Grunnspillet begynte 13. april og siste kamp ble spilt 18. august. Hvert lag spilte 22 kamper totalt: 11 hjemme, og 11 borte.
Hvert lag møtte:
* Tre lag fire ganger: to hjemme og to borte
* To lag to ganger: en hjemme og en borte
* To lag tre ganger: et lag to ganger hjemme, og en gang borte, og det andre langet motsatt.

De fire lagene med mest poeng til slutt, kvalfiserte seg til sluttspillet. 

## Sluttspillet
I sluttspillet spilte man to semifinaler 24. august, hvor vinneren av hver kamp gikk videre til finalen som ble spilt 31. august.

### Semifinaler

### Finale

## Referanser
Pink as the Day She Was Born

***Pink as the Day She Was Born*** en amerikansk filmkomedie fra  med Nicole Eggert, Les Claypool og Mink Stole i hoverollene.

## Handling

Filmen handler om en ung jente som vil gjøre alt for å bli rockestjerne, mens hun jobber i en frisørssalong for å forsørge seg selv.

## Eksterne lenker
*
Loaded (film)

***Loaded*** er en amerikansk actiondramafilm fra  med Jesse Metcalfe og Monica Keena i hovedrollene.

## Handling

Filmen handler om et ungt, velstående par hvis liv går nedover i en verden ute av kontroll av bestående av narkotika, sex og vold.

## Referanser


## Eksterne lenker
*
Paskalis Bruno Syukur

**Paskalis Bruno Syukur** O.F.M. (født 17. mai 1962 i Ranggu i Nusa Tenggara Timur i Indonesia) er en indonesisk katolsk biskop av Bogor som paven i 2024 ønsket å kreere til  kardinal. Han bad om å få slippe.
## Liv og virke
### Prest
Paskalis Bruno Syukur sluttet seg til fransiskanerordenen og avla sine evige løfter den 22. januar 1989 i Hina Dina i Yogyakarta. Den 2. februar 1991 ble han presteviet.

Han tilbrakte årene fra 1991 til 1993 med virke i bispedømmet Jayapura. Fra 1993 til 1996 studerte han ved Det pavelige universitet Antonianum i Roma, hvor han etter endt utdanning ble utnevnt til mester for fransiskanerne i Depok, en oppgave han hadde fra 1996 til 2001. Han var da provinsminister for fransiskanerne i hele Indonesia fra 2001 til 2010, og har også vært medlem av ordenens rådgivende råd for den fransiskanske kirkeprovins Asia og Oceania fra 2009.

### Biskop av Bogor
Pave Frans utnevnte ham til biskop av Bogor den 21. november 2013. Hans forgjenger Cosmas Michael Angkur ordinerte ham til biskop den 22. februar året etter. Medkonsekratorer var biskopen av Ruteng, Hubertus Leteng, og erkebiskopen av Jakarta, Ignatius Suharyo Hardjoatmodjo.
### Kardinal-elekt - men bad om å få slippe
Den 6. oktober 2024 kunngjorde pave Frans at han ville ta ham inn i kardinalkollegiet den 8. desember 2024. Kort etter ble dato endret til 7. desember 2024.

Biskop Syukur anmodet imidlertid paven om å få slippe å bli kreert til kardinal; den 22. oktober meddelte Vatikanet at pave Frans hadde gått med på dette..

## Episkopalgenealogi
Hans episkopalgenealogi er:
* Kardinal Scipione Rebiba (1504-1577) 
* Kardinal Giulio Antonio Santori (1532-1602) * bispeviet 1566
* Kardinal Girolamo Bernerio (1540-1611) *1586
* Erkebiskop Galeazzo Sanvitale (1566-1622) *1604
* Kardinal Ludovico Ludovisi  (1595-1632) *1621
* Kardinal Luigi Caetani (1595-1642) *1622
* Kardinal Ulderico Carpegna (1595-1679) *1630
* Kardinal Paluzzo Paluzzi Altieri degli Albertoni (1623-1698) *1666
* Pave Benedikt XIII (1649-1730) *1675
* Pave Benedikt XIV (1675-1758) *1724
* Pave Klemens XIII (1693-1769) *1743
* Kardinal Alessandro Mattei (1744-1820) *1767
* Kardinal Pietro Francesco Galleffi (1770-1837) *1819
* Kardinal Giacomo Filippo Fransoni (1775-1856) *1822
* Kardinal Carlo Sacconi (1808-1889) *1851
* Kardinal Edward Henry Howard of Norfolk (1829-1892) *1872
* Kardinal Mariano Rampolla del Tindaro (1843-1913) *1882
* Kardinal Rafael Merry del Val y Zulueta (1865-1930) *1900
* Kardinal Raffaele Scapinelli di Leguigno (1858-1933) *1912
* Kardinal Friedrich Gustav Piffl  (1864-1932) *1913
* Biskop Michael Memelauer (1874-1961) *1927
* Kardinal Franz König (1905-2004) *1952
* Erkebiskop Ottavio De Liva (1911-1965) *1962
* Kardinal Justinus Darmojuwono (1914-1994) *1964
* Erkebiskop Leo Soekoto S.J. (1920-1995) *1970 
* Biskop  Cosmas Michael Angkur (1937- ) *1994
* Biskop *Paskalis Bruno Syukur* O.F.M- (1962-) *2014

## Referanser
Ignace Bessi Dogbo

**Ignace Bessi Dogbo** (født 1961)  er en ivoriansk katolsk geistlig og erkebiskop av Abidjan, og kardinal.
## Liv og virke
### Prest
Ignace Bessi Dogbo ble presteviet for bispedømmet Yopougon den 2. august 1987 av biskop Laurent Akran Mandjo.
### Biskop av Katiola
Den 19. mars 2004 utnevnte pave Johannes Paul II ham til biskop av Katiola. Biskopen av Yopougon, Laurent Akran Mandjo, ordinerte ham til biskop den 4. juli samme år i Yopougon; medkonsekratorer var hjelpebiskop i Abidjan, Joseph Yapo Aké, og biskop emeritus av Katiola, Jean-Marie Kélétigui. Innsettelsen i embedet fant sted den 10. juli 2004.

Fra 12. oktober 2017 administrerte han også det vakante erkebispedømmet Korhogo som apostolisk administrator i mer enn tre år.

Siden 2018 har han flere ganger kritisere afrikanske prester som, etter å ha  blitt sendt på tidsavgrensede *[[Fidei donum]]*-oppdrag til bispedømmer i USA eller Frankrike, nektet å returnere til opprinnelsesbispedømmet etter endt oppdrag.

### Erkebiskop av Korhogo
Pave Frans utnevnte ham til erkebiskop av Korhogo den 3. januar 2021. Innsettelsen fant sted 14. februar samme år.
### Erkebiskop av Abidjan
Den 20. mai 2024 utnevnte pave Frans ham til erkebiskop av Abidjan. Innsettelsen fant sted den 3. august samme år.

### Kardinal
Den 6. oktober 2024 kunngjorde pave Frans at han ville ta ham inn i kardinalkollegiet den 8. desember 2024. Kort etter ble dato for konsistoriet endret til 7. desember 2024.

## Episkopalgenealogi
Hans episkopalgenealogi er:
* Kardinal Scipione Rebiba (1504-1577) 
* Kardinal Giulio Antonio Santori (1532-1602) * bispeviet 1566
* Kardinal Girolamo Bernerio (1540-1611) *1586
* Erkebiskop Galeazzo Sanvitale (1566-1622) *1604
* Kardinal Ludovico Ludovisi  (1595-1632) *1621
* Kardinal Luigi Caetani (1595-1642) *1622
* Kardinal Ulderico Carpegna (1595-1679) *1630
* Kardinal Paluzzo Paluzzi Altieri degli Albertoni (1623-1698) *1666
* Pave Benedikt XIII (1649-1730) *1675
* Pave Benedikt XIV (1675-1758) *1724
* Pave Klemens XIII (1693-1769) *1743
* Kardinal Alessandro Mattei (1744-1820) *1777
* Kardinal Pietro Francesco Galleffi (1770-1837) *1819
* Kardinal Filippo de Angelis (1792-1877) *1826
* Kardinal Amilcare Malagola (1840-1895) *1876
* Kardinal Giovanni Tacci Porcelli (1840-1895) *1876
*Pave Johannes XXIII (1881-1963) *1924
* Kardinal Bernard Yago (1916-1997) *1960
* Biskop Laurent Akran Mandjo (1940-2020) *1982
* Kardinal *Ignace Bessi Dogbo* (1961-) *2004

## Referanser
Ladislav Nemet

**Ladislav Nemet** S.V.D. eller **László Német** (født 1956) er en serbisk katolsk ordensgeistlig og erkebiskop av Beograd og  kardinal.
## Liv og virke
### Prest i verbittordenen
László Német sluttet seg til Steylermisjonærene (verbittene), avla sine løfter den 8. september 1982. og ble presteviet den 1. mai 1983.
### Biskop av Zrenjanin
Pave Benedikt XVI utnevnte ham til biskop av Zrenjanin den 23. april 2008. Han ble ordinert til biskop av erkebiskopen av Esztergom-Budapest, kardinal Péter Erdő, den 5. juli samme år; medkonsekratorer var erkebiskop Juliusz Janusz, apostolisk nuntius til Ungarn, og László Huzsvár, biskop emeritus av Zrenjanin.
### Erkebiskop av Beograd
Den 5. november 2022 utnevnte pave Frans ham til erkebiskop av Beograd. Innsettelsen fant sted den 10. desember 2022.

### Kardinalt
Den 6. oktober 2024 kunngjorde pave Frans at han ville ta ham inn i kardinalkollegiet den 8. desember 2024. Kort etter ble dato endret til 7. desember 2024.

## Episkopalgenealogi
Hans episkopalgenealogi er:

* Kardinal Scipione Rebiba (1504-1577) 
* Kardinal Giulio Antonio Santori (1532-1602) * bispeviet 1566
* Kardinal Girolamo Bernerio (1540-1611) *1586
* Erkebiskop Galeazzo Sanvitale (1566-1622) *1604
* Kardinal Ludovico Ludovisi  (1595-1632) *1621
* Kardinal Luigi Caetani (1595-1642) *1622
* Kardinal Ulderico Carpegna (1595-1679) *1630
* Kardinal Paluzzo Paluzzi Altieri degli Albertoni (16235-1698) *1666
* Pave Benedikt XIII (1649-1730) *1675
* Pave Benedikt XIV (1675-1758) *1724
* Pave Klemens XIII (1693-1769) *1743
* Kardinal Henry Benedict Mary Clement Stuart of York (1725-1807) *1758
* Pave Leo XII (1760-1829) *1794
* Kardinal Chiarissimo Falconieri Mellini (1794-1859) *1826
* Kardinal Camillo di Pietro (1806-1884) *1839
* Kardinal Mieczyslaw Halka Ledóchowski (1822-1902) *1861
* Kardinal Jan Puzyna z Kosielsko (1842-1911) *1886
* Erkebiskop Józef Bilczewski (1860-1923) *1901
* Erkebiskop Bolesław Twardowski (1864-1944) *1919
* Erkebiskop Eugeniusz Baziak (1890-1962) *1933
* Pave Johannes Paul II (1920-2005) *1958
* Kardinal Péter Erdő (1952-) *2000
* Kardinal *Ladislav Nemet* (1956- ) *2008

## Referanser
Friidrett under Samveldelekene 2022 – Tresteg kvinner

**Tresteg kvinner** var en del av friidrett under Samveldelekene 2022 i Birmingham, England. Øvelsen ble arrangert 5. august 2022.

## Program
Programmmet var som følger:

Alle klokkeslett er lokal tid (UTC+1)

## Resultater
### Finale
Resultatene var som følger i finalen:

## Referanser
Palla Pharma Norway

**Palla Pharma Norway AS** er et norsk legemiddelfirma som driver virksomhet innenfor produksjon av farmasøytiske produkter. Selskapet, som ligger i Kragerø,  spiller en viktig rolle som hjørnestensbedrift og kompetansearbeidsplass i kommunen.  

## Selskapets spesialisering
Palla Pharma Norway fokuserer på produksjon av opiatbaserte aktive farmasøytiske ingredienser (APIer), samt egenlisensierte produkter og kontraktsproduksjon.  Fabrikken er underlagt norske myndigheters tilsyn, har gyldig tilvirkertillatelse og oppfyller kravene til regelverket for god dokumentasjonspraksis (GMP) og god distribusjonspraksis (GDP). 

Pr. 2024 er Palla Pharma en av seks lisensierte narkotiske råvareprodusenter globalt, og en av tre fullt integrerte leverandører  fra råvare til ferdig produkt (FDF). Fabrikken produserer API til et globalt marked, og smertestillende kombinasjonspreparater til det britiske markedet.

## Selskapets historie
1940: Weiders Farmasøytiske (Weifa AS) ble grunnlagt i Oslo av cand.pharm Olaf Weider. Selskapet tilbød et bredt spekter av kjente produkter, inkludert merkevarer som Paracet, Ibux, Paralgin Forte, Pyrisept, Nazaren, Tussin og Metformin. Weifa markedsførte også produkter som Weifa-C nypeekstrakt, Weifa-Kalsium og Weifapenin.

1949: Weifa utvider og etablerer en produksjonsfabrikk i Kragerø.

2015: Weifa splittes i to, og B2B-forretningsområdet sammen med produksjonsanleggene i Kragerø selges til Vistin Pharma AS. 

2017: Vistin Pharma beholder produksjonsanlegget for metformin (virkestoff til behandling av diabetes type2), og selger produksjonsanlegget for opiatbaserte virkestoff og tabletter til det Australske selskapet TPI Enterprise Ltd.  Fabrikken i Kragerø får navnet TPI Norway. 

2020: TPI Norway bytter navn til Palla Pharma Norway 

2022: Norske investorer kjøper Palla Pharma Norway.  

## Referanser
Jamaicansk ape

**Jamaicansk ape** (*Xenothrix mcgregori*) er en utdødd vestape som var endemisk til Jamaica. Beinrester fra arten ble først oppdaget i en hule i 1920. Det er antatt at den døde ut rundt år 1050, muligens som følge av den første menneskelige bosettingen av øya.

## Referanser


## Eksterne lenker
Ashia Hansen

**Ashia Hansen** (født 1971) er en britisk tidligere friidrettsutøver som konkurrerte i tresteg. Hun kom på 4. plass i finalen i tresteg under Sommer-OL 1996.

## Internasjonale konkurranser

## Referanser


## Eksterne lenker
*
The Mysterious Mystery!

***The Mysterious Mystery!*** er en amerikansk stumfilm fra 1924 regissert av Robert F. McGowan.

## Skuespillere
* Joe Cobb som Joe
* Mickey Daniels som Mickey
* Allen Hoskins som  Farina
* Eugene Jackson
* Andy Samuel som Andy
* Sonny Loy som Joy
* Jackie Condon som Adelbert Wallingford

## Referanser


## Eksterne lenker
*
Davids salmer

**Davids salmer** kan vise til:
* Salmenes bok i Det gamle testamente
* Davidsalmer, et musikkalbum utgitt 1997
Typhaeola

***Typhaeola*** er en slekt av vedsoppbiller som lever av sopp, gjerne på eller i døde trær. Én art, *Typhaea stercorea*, er spredt over hele verden med mennesker og kan gjøre en del skade i kornsiloer og fjærfehus. 

## Utseende
Små, avlangt ovale, brune biller, mer eller indre flate, oversiden kledt med fine, korte, nedliggende hår og også noen lengre, oppstående. Oversiden er mer eller mindre blank. **Hodet** er kort og bredt med middels store fasettøyne. Antennene er omtrent så lange som hode og brystskjold til sammen, 11-leddete, mer eller mindre fortykkede mot spissen, de ytterste tre til fem leddene danner en svakt utviklet kølle som gjerne er mørkere farget enn resten. **Brystskjoldet** (pronotum) er bredere enn langt, gjerne omtrent halvsirkelformet sett ovenfra. Ved bakkanten er det så bredt som dekkvingene. **Dekkvingene** er avlangt ovale, brystskjold og dekkvinger danner en felles kurve. De har mer eller mindre tydelige punktrekker. **Beina** er middels lange og slanke, føttene er fire-leddete uten tolappede ledd, bortsett fra forføttene hos hannene som er treleddete.

## Levevis
Vedsoppbillene lever for det meste av forskjellige slags sopp, blant annet muggsopper. De fleste artene er skogsinsekter som kan finnes i død, soppinfisert ved, under bark og mellom råtnende plantemateriale. Noen få kan gå på lagrede matvarer, men det er mulig at de spiser på muggsopper og ikke selve matvarene.

## Utbredelse
Slekten er utbredt i Afrika og det sørvestlige Palearktis (Nord-Afrika, Italia, Midtøsten).

## Systematisk inndeling

* Ordenen biller, Coleoptera
** Underordenen Polyphaga Emery, 1886
*** Gruppen (infraorden) Cucujiformia Lameere, 1938
**** Overfamilien heteromerer, Tenebrionoidea Latreille, 1802 
***** Familien **[[vedsoppbiller]]**, Mycetophagidae Leach, 1815
****** Underfamilien **[[Mycetophaginae]]**
******* Slekten ***Typhaeola*** Ganglbauer, 1899
******** *[[Typhaeola aethiopica]]* (Grouvelle, 1908)
******** *[[Typhaeola adamaouensis]]* Esser, 2018
******** *[[Typhaeola brachati]]* Esser, 2016
******** *[[Typhaeola capensis]]* Esser, 2018
******** *[[Typhaeola curticollis]]* (Fairmaire, 1879)
******** *[[Typhaeola fakoensis]]* Esser, 2018
******** *[[Typhaeola limpopoensis]]* Esser, 2018
******** *[[Typhaeola maculata]]* (Perris, 1865)
******** *[[Typhaeola natalensis]]* Esser, 2018
******** *[[Typhaeola umbrata]]* (Baudi di Selve, 1870)
******** *[[Typhaeola vicina]]* (Grouvelle, 1908)

## Referanser




## Eksterne lenker
*
Sulcacis

***Sulcacis*** er en slekt av små biller som lever i kjuker (Polyporaceae) som vokser på død ved. De kan være svært tallrike, det kan være hundrevis av biller av flere arter i en stor kjuke. 2 arter er funnet i Norge.

## Utseende
Små (0,5 – 4&nbsp;mm), gjerne korte, sylindriske biller, oversiden oftest sterkt hvelvet. Nesten glatte, fint hårete eller med lang utstående behåring. Lys brune til nesten svarte biller. **Hodet** er kort og bredt. Antennene er forholdsvis korte og består av 8-10 ledd. De tre ytterste leddene danner en løst leddet kølle. Pronotum er bredere enn langt, som oftest sterkt hvelvet. **Dekkvingene** er mer eller mindre parallellsidige, gjerne sterkt hvelvet. Punktene danner som oftest ikke tydelige rekker. **Beina** er temmelig korte, framleggene (*protibiae*) har ofte karakteristiske utvekster i enden. Føttene er fire-leddete.

## Levevis
Kjukeborerne er knyttet til kjuker eller poresopper (Polyporaceae), mens noen få arter lever kun på barksopp (Corticiaceae). Både larvene og de voksne billene gnager ganger i fruktlegemene til soppen. Ofte angriper kjukeborerne kjuker som er levende, og starter angrepet i de eldre delene (flerårige kjuker) eller borer seg rett inn i fruktlegemet (ett-årige kjuker). De ulike artene kan foretrekke ulike arter av kjuker i ulike nedbrytingsstadier. Livssyklusen er ganske kort, hele utviklingen er gjerne unnagjort på 8-10 uker. Noen arter (ikke de norske) er parthenogenetiske, det vil si at det bare finnes hunner og den nye generasjonen utvikler seg fra ubefruktede egg. Kjukeborerne har mange naturlige fiender, blant annet kortvinger, maurbiller, hettebiller, snylteveps og gallmygg.

## Systematisk inndeling

* Ordenen biller, Coleoptera
** Underordenen Polyphaga
*** Gruppen (infraorden) Cucujiformia
**** Overfamilien heteromerer, Tenebrionoidea
***** Familien **kjukeborere**, Ciidae 
****** Underfamilien Ciinae
******* Slekten ***Sulcacis*** Dury, 1917  

* *[[Sulcacis affinis]]* (Gyllenhal, 1827) - finnes i Norge
* *[[Sulcacis bidentulus]]* (Rosenhauer, 1847)
* *[[Sulcacis curtulus]]* (Casey, 1898)
* *[[Sulcacis fronticornis]]* (Panzer, 1809) - finnes i Norge
* *[[Sulcacis japonicus]]* Nobuchi, 1960
* *[[Sulcacis lengi]]* Dury, 1917
* *[[Sulcacis nitidus]]* (Fabricius, 1792)
* *[[Sulcacis nobuchii]]* Kawanabe, 1997

## Referanser




## Kilder

## Eksterne lenker
*
Angrepet på Holit

**Angrepet på Holit** (også transkribert **Cholit**) fant sted under Hamas' terrorangrep mot Israel den 7. oktober 2023, ved kibbutzen Holit i Sørdistriktet i Israel. Hamas-terrorister trengte inn i bosetningen etter å ha brutt gjennom barrierene rundt Gazastripen, drepte 15 sivilister og kidnappet fire personer som de førte som gisler inn på Gazastripen.

## Stedet
Kibbutzen ble grunnlagt i 1977 på Sinaihalvøya som en Nahalbosetting, men i 1982, etter tilbaketrekningen fra Sinaihalvøya som avtalt i fredsavtalen med Egypt i 1978, ble den flyttet til sin nye beliggenhet sørvest i Israel og bare rundt to kilometer fra den grønne linjen mot Gazastripen. På tidspunktet for angrepet bodde det 186 mennesker på kibbutzen, som hovedsakelig levde av jordbruk.

## Terrorangrepet
Den 7. oktober 2023 rundt klokken 06.30, begynte Hamas' angrep med rakettskyting mot det sentrale og sørlige Israel, som også utløste en rakettalarm (*Tzeva Adom*) i den israelske bosetningen Holit nær grensen. Dermed oppsøkte mange av beboerne tilfluktsrommene til husene deres (*Merchavim Mugganim*) bygget for dette formål.

Hamasterrorister gikk inn i Holit og myrdet 13 israelere, blant dem seks kvinner, samt to kibbutzgårdsarbeidere fra Thailand og Kambodsja.

Blant de drepte var fredsaktivisten Hayim Katsman, en doktorgradsstudent ved University of Washington som også tjenestegjorde i *Cholit Armed Readiness Unit*, den 91 år gamle holocaustoverlevende Moshe Ridler, og israelsk-kanadisk dobbeltstatsborger Adi Vital-Kaploun, hvis to sønner ble tatt til fange i en alder av henholdsvis fire år og fire måneder. 

Imidlertid ble de løslatt senere samme dag i grenseområdet til Gazastripen, sammen med Avital Aladjem, som også ble kidnappet fra Holit. Ifølge Israels vurdering var hendelsen, som ble filmet og publisert fire dager senere av fhernsynskanalen Al Jazeera, et propagandaopptak.

I tillegg kidnappet angriperne fire medlemmer av beduinfamilien Alziadna.

IDF-styrker, pansrede tropper fra Paran-brigaden og Shaldag-enheten, som ankom timer senere, var i stand til å bringe Holit under sin kontroll noe etter midnatt etter at angrepet begynte. De drepte eller jagde på flukt Hamas-infiltratørene. Minst to israelske soldater ble drept.

## Etter terrorangrepet
De overlevende fra angrepet ble evakuert til kibbutz Ein Gedi nær Dødehavet.

Den 30. november 2023, 55 dager etter bortføringen, ble to medlemmer av Alziadna-familien, den 17 år gamle datteren og den 18 år gamle sønnen, løslatt av Hamas. Frigivelsen kom som en del av en forlengelse av en midlertidig våpenhvileavtale fremforhandlet av Qatar og USA mellom Hamas og Israel.
## Referanser
Syncosmetus

***Syncosmetus*** er en slekt av små biller som lever i kjuker (Polyporaceae) som vokser på død ved. De kan være svært tallrike, det kan være hundrevis av biller av flere arter i en stor kjuke. 

## Utseende
En liten, oval, brun kjukeborer. Oversiden er kraftig punktert, dekkvingene med kraftige, opphøyde lengderibber. Pronotum er ovalt, bredere enn langt, med skarpt avsatte sidebremmer. Dekkvingene er ovale, med grove punktgroper som danner uregelmessige rader, hver dekkvinge med tre lengderibber.

## Levevis
Kjukeborerne er knyttet til kjuker eller poresopper (Polyporaceae), mens noen få arter lever kun på barksopp (Corticiaceae). Både larvene og de voksne billene gnager ganger i fruktlegemene til soppen. Ofte angriper kjukeborerne kjuker som er levende, og starter angrepet i de eldre delene (flerårige kjuker) eller borer seg rett inn i fruktlegemet (ett-årige kjuker). De ulike artene kan foretrekke ulike arter av kjuker i ulike nedbrytingsstadier. Livssyklusen er ganske kort, hele utviklingen er gjerne unnagjort på 8-10 uker. Noen arter (ikke de norske) er parthenogenetiske, det vil si at det bare finnes hunner og den nye generasjonen utvikler seg fra ubefruktede egg. Kjukeborerne har mange naturlige fiender, blant annet kortvinger, maurbiller, hettebiller, snylteveps og gallmygg.

## Utbredelse
Artene er kjent fra Kina og Japan.

## Systematisk inndeling

* Ordenen biller, Coleoptera
** Underordenen Polyphaga
*** Gruppen (infraorden) Cucujiformia
**** Overfamilien heteromerer, Tenebrionoidea
***** Familien **[[kjukeborere]]**, Ciidae Leach, 1819
****** Underfamilien Ciinae Leach, 1819
******* Stammen Xylographellini
******** Understammen Syncosmetina'
********* Slekten ***Syncosmetus*** Sharp, 1891
********** *[[Syncosmetus euryale]]* Lopes-Andrade & Grebennikov, 2015
********** *[[Syncosmetus japonicus]]* Sharp, 1891
********** *[[Syncosmetus medusa]]* Lopes-Andrade & Grebennikov, 2015
********** *[[Syncosmetus multispinus]]* Mo & Xu, 2022
********** *[[Syncosmetus perseus]]* Lopes-Andrade & Grebennikov, 2015
********** *[[Syncosmetus reticulatus]]* Miyatake, 1985
********** *[[Syncosmetus stheno]]* Lopes-Andrade & Grebennikov, 2015
********** *[[Syncosmetus wuliangensis]]* Mo & Xu, 2022
********** *[[Syncosmetus yunnanensis]]* Jiang, Lopes-Andrade, Liu & Chen, 2022

## Referanser




## Eksterne lenker
* 
* Bugguide.net - Ciidae. Med bilder av nordamerikanske arter. http://bugguide.net/node/view/740709/bgimage
Phryganophilus

***Phryganophilus*** er en slekt av biller som er knyttet til død ved og til sopper som vokser på denne. 

## Utseende
Middelsstore, avlange, svarte vedborere, pronotum gjerne mer eller mindre rødt. Antennene er trådformede, litt lengre enn hode + pronotum.

## Levevis
Disse billene lever i død ved, eller i døde poresopper (kjuker) som vokser på denne. Larvene kan være rovdyr. De voksne billene er aktive og løper raskt i skjul om man fjerner barkstykket de satt under. Noen av de mindre artene kan også hoppe ganske langt. Siden vedborerne er avhengige av død ved trives de best i lite hogstpåvirkede skoger, og noen av artene er regnet som typiske urskogsinsekter. En god del av artene i denne gruppen er regnet som utryddingstruede. 

## Systematisk inndeling

* Ordenen biller, Coleoptera
** Underordenen Polyphaga
*** Gruppen (infraorden) Cucujiformia
**** Overfamilien heteromerer, Tenebrionoidea Latreille, 1802
***** Familien **[[vedborere]]**, Melandryidae Leach, 1815
****** Underfamilien vedborere, Melandryinae Leach, 1815
******* Stammen Melandryini Leach, 1815
******** Slekten ***Phryganophilus*** C.R. Sahlberg, 1833 
********* Underslekten *Phryganophilus* (i snever forstand)
********** *[[Phryganophilus angustatus]]* Pic, 1953
********** *[[Phryganophilus auritus]]* Motschulsky, 1845
********** *[[Phryganophilus pseudoauritus]]* Nikitsky, 1988
********** *[[Phryganophilus ruficollis]]* (Fabricius, 1798) - funnet i Norge
********* Underslekten *Pseudophryganophilus* Nikitsky, 2002
********** *[[Phryganophilus affinis]]* Nikitsky, 1985
********* Ikke plassert til underslekt:
********** *[[Phryganophilus collaris]]* LeConte, 1859

## Referanser




## Kilder
* Silfverberg, H. 1992. *Enumeratio Coleopterorum Fennoscandiae, Daniae et Baltiae* (Liste over Nordens biller). Helsinki.

## Eksterne lenker

*
Mordellochroa

***Mordellochroa*** er en slekt av broddbiller.  

## Utseende
Små til middelsstore (1,5 – 15&nbsp;mm, de fleste 3 – 8&nbsp;mm) biller, grunnfargen som oftest mørkebrun eller svart, ofte med tverrbånd eller flekker av lyse skjell. Kroppen er kileformet og de utmerker seg ved at undersiden er mer hvelvet enn oversiden, ulikt de fleste andre biller. I profil virker de pukkelryggete. **Hodet** er stort og bredt med nokså små fasettøyne. Bak øynene er det skarpt innsnevret til en smal hals. Antennene er temmelig korte, 11-leddete, trådformede eller sagtakkede. **Brystskjoldet** (pronotum) er mye bredere enn langt, ved roten som oftest litt bredere enn dekkvingene. Det er sterkt rundet tilsmalnet framover og ser omtrent halvsirkelformet ut sett ovenfra. **Dekkvingene** er temmelig lange og smale, parallellsidige eller noe tilsmalnende bakover. Oversiden er temmelig flat, moderat glinsende, kledt med fine, nedliggende hår og ofte også flekker eller bånd av lyse skjell. Bakkroppsspissen er trukket ut til en lang, spiss pigg som rekker et godt stykke bak bakkanten av dekkvingene. **Beina** er forholdsvis lange, baklår og -legger er tykke og kraftige med tydelige sporer på leggene. For- og mellomføttene er fem-leddete, bakføttene fire-leddete.

**Larvene** er sylidnriske, lange og smale med korte bein og en rund hodekapsel.

## Levevis
De voksne billene spiser nektar og kan finnes ganske tallrikt på åpne blomster, særlig i skjermplantefamilien (Apiaceae) og kurvplantefamilien (Asteraceae), i solskinn. De er livlige og løper kvikt omkring, de flyr også godt og gjerne. Om de blir forstyrret, ruller de seg sammen og lar seg falle ned på bakken. Denne vanen har gitt dem navnet "tumbling flower beetles" på engelsk. Larvene lever i råtnende død ved, eller de minerer i stengelen på ulike urteaktige planter. Det er uvisst hva de faktisk spiser.

## Systematisk inndeling

* Ordenen biller, Coleoptera
** Underordenen Polyphaga
*** Gruppen (infraorden) Cucujiformia
**** Overfamilien heteromerer, Tenebrionoidea
***** Familien †Apotomouridae Bao *et al*., 2018
***** Familien **[[broddbiller]]**, Mordellidae Latreille, 1802
****** Underfamilien Broddbiller, Mordellinae Latreille, 1802
******* Stammen Mordellistenini Ermisch, 1941
******** Slekten ***Mordellochroa*** Emery, 1876 
********* *[[Mordellochroa abdominalis]]* (Fabricius, 1775) - i Norge
********* *[[Mordellochroa hasegawai]]* Nomura & Kato, 1959
********* *[[Mordellochroa humerosa]]* (Rosenhauer, 1847)
********* *[[Mordellochroa milleri]]* (Emery, 1876)
********* *[[Mordellochroa pulchella]]* (Mulsant & Rey, 1859)
********* *[[Mordellochroa scapularis]]* (Say, 1824)
********* *[[Mordellochroa shibatai]]* Kiyoyama, 1987
********* *[[Mordellochroa taiwana]]* Kiyoyama, 1987
********* *[[Mordellochroa tournieri]]* (Emery, 1876)
********* *[[Mordellochroa yanoi]]* (Nomura, 1951)

## Referanser




## Kilder
* Silfverberg, H. 1992. *Enumeratio Coleopterorum Fennoscandiae, Daniae et Baltiae* (Liste over Nordens biller). Helsinki.

## Eksterne lenker
*
Madrasiindus

***Madrasiindus*** er en gruppe av snyltebiller som skiller seg ganske mye fra andre biller når det gjelder utseende og levevis. De er blant de svært få billene som lever som parasittoider, det vil si at larvene utvikler seg på en vert som de til slutt dreper, i motsetning til ekte parasitter som ikke dreper verten sin. 

## Utseende
Middelsstore (7-8 millimeter), avlange, brune snyltebiller. Hannene har 11-leddete, kamformede antenner. Hannens dekkvinger dekker nesten hele bakkroppen.

## Levevis
Snyltebillene lever som parasitoider på andre insekter, det vil si at larvene utvikler seg på eller inne i en vert som de til slutt dreper. Dette i motsetning til såkalte ekte parasitter, som ikke dreper verten sin. Blant vertene finnes kakerlakker, treborende biller, bier og veps. De nyklekte larvene, som blir kalt planidium-larver, er små, langbeinte og kjappe. De kryper omkring til de finner en passende vert og hekter seg fast i denne, og forandrer seg deretter til en tykk, kortbent larve som spiser på verten. 

## Utbredelse
Slekten er kjent fra India.

## Systematisk inndeling

* Ordenen biller, Coleoptera
** Underordenen Polyphaga
*** Gruppen (infraorden) Cucujiformia
**** Overfamilien heteromerer, Tenebrionoidea
***** Familien **[[snyltebiller]]**, Ripiphoridae (=Rhipiphoridae)
****** Underfamilien **[[Pelecotominae]]** Seidlitz, 1875
******* Slekten ***Madrasiindus*** Pic, 1911
******** *[[Madrasiindus lineatus]]* Pic, 1911
******** *[[Madrasiindus obscuriventris]]* Pic, 1911
******** *[[Madrasiindus sikkimensis]]* Pic, 1911

## Referanser




## Eksterne lenker

*